Ράινερ, αρχιδούκας της Αυστρίας

Ο Ραϊνέριος (γερμ. Rainer, 21 Νοεμβρίου 1895 - 25 Μαΐου 1930) του Οίκου των Αψβούργων-Λωρραίνης ήταν αρχιδούκας της Αυστρίας και πρίγκιπας της Τοσκάνης. 

Βιογραφία
Ο Ραϊνέριος Κάρολος Λεοπόλδος Λεύκιος Αντώνιος Μαργαρίτα Βεατρίκη Πέτρος Ιωσήφ Ραφαήλ Μιχαήλ Ιγνάτιος Στέφανος γεννήθηκε στο Ζάγκρεμπ (πρώην Άγκραμ) της Κροατίας και ήταν το τέταρτο παιδί και ο πρωτότοκος γιος του Λεοπόλδου Σαλβάτορ της Αυστρίας και της Λευκής των Βουρβόνων-Ισπανίας, κόρης του Καρόλου, Δούκα της Μαδρίτης. 

Κατά τον Α΄ Παγκόσμιο Πόλεμο υπηρέτησε ως υπολοχαγός"Austrian Archduke Jailed", New York Times (24 August 1921): 4. του πυροβολικού στον αυστροουγγρικό στρατόMcIntosh, The Unknown Habsburgs, p. 51. Όταν έπεσε η Μοναρχία, η Α΄ Δημοκρατία της Αυστρίας θέσπισε τα μέλη του Οίκου του να αποκηρύξουν τις διεκδικήσεις τους και να ζήσουν ως απλοί πολίτες ή να φύγουν από τη χώρα. Οι συγγενείς του προτίμησαν να μεταναστεύσουν στην Ελβετία, όμως εκείνος έμεινε στην Αυστρία με το όνομα Ράινερ Χάπσμπουργκ"Habsburgs Not Wanted", The Times (17 May 1921): 8.. Ζούσε σε ένα διαμέρισμα του Ανακτόρου Τοσκάνα στη Βιέννη"Vienna Knows Not Archduke Leopold", New York Times (12 January 1927):6 . και διατήρησε ιδιοκτησίες στο Ζάγκρεμπ, στη Γαλικία (στην Πολωνία-Ουκρανία) και στο Ανάκτορο Χέρνσταϊν.  

Δημιούργησε ένα συνεργείο αυτοκινήτων, εργάστηκε ως οδηγός ταξί και μετέφερε ταινίες κινηματογράφου με μοτοσυκλέτα, ώστε μία ταινία μπορούσε να παιχτεί σε πολλές αίθουσες"Archduke Rainer of Austria Dead", New York Times (26 May 1930): 15.. Το 1922 έγιναν διαμαρτυρίες εναντίον του στο Χέρνσταϊν. Το επόμενο έτος συνελήφθη, προσπαθώντας να πλαστογραφήσει διαβατήριο.

Το 1922 απεβίωσε ο τέταρτος εξάδελφος του πατέρα του, αυτοκράτορας Κάρολος της Αυστροουγγαρίας, που είχε εκτοπιστεί τρία έτη πριν και εξοριστεί στην Πορτογαλία, όπου τάφηκε. Έγινε πένθιμη λειτουργία στον Καθεδρικό του Αγίου Στεφάνου στη Βιέννη και παρέστησαν ο Λεοπόλδος Σαλβάτορ και ο Ραϊνέριος"The Habsburg Funeral", The Times (7 April 1922): 11.. Διαμαρτυρήθηκαν ζητώντας να κυματίσει η σημαία του Κοινοβουλίου μεσίστια.

Απεβίωσε το 1930 από σηψαιμίαMcIntosh, The Unknown Habsburgs, p. 51 στο νοσοκομείο της Βιέννης σε ηλικία 35 ετών"Todesfall", Wiener Zeitung (27. Mai 1930): 3.. Ήταν άγαμος. Τάφηκε στην Αυτοκρατορική Κρύπτη του Ναού των Καπουτσίνων στη Βιέννη"To Be Buried as Habsburg", New York Times (29 May 1930): 31., όπου τελευταίος είχε ταφεί ο Φραγκίσκος Ιωσήφ της Αυστρίας"Austrian Archduke Buried", New York Times (3 June 1930): 35.. Παρέστησαν οι γονείς του, ο θείος του με τους γιους του, Ουμβέρτο Σαλβάτορ και Κλήμη Σαλβάτορ, ο θείος της μητέρας του και η σύζυγός του, καθώς και ο πρώην καγκελλάριος της Αυστρίας, Ίγκνατς Ζάιπελ."Das Begräbnis des ehemaligen Erzherzogs Rainer Karl Salvator", Wiener Zeitung (3. Juni 1930): 7.. Το 1962 η σαρκοφάγος του μετακινήθηκε στη Νέα Κρύπτη, δίπλα σε αυτήν του πατέρα του.

Πρόγονοι

Αναφορές σε Πηγές

Πηγές
 Harding, Bertita. Lost Waltz: A Story of Exile. Bobbs-Merrill, 1944. ASIN: B0007DXCLY
 McIntosh, David. The Unknown Habsburgs. Rosvall Royal Books, 2000. ISBN 91-973978-0-6

Κατηγορία:Οίκος των Αψβούργων-Λωρραίνης